فتح القضاء الطالياني تحقيق مع شخص تبين بللي عطى لبنتو الصغيرة، اللي يلاه عندها 5 سنين، الكوكايين فكاس ديال الما عوض ما يعطيها دوا ديال المصران اللي كان خصها تشربو. وكالة الأنباء الإيطالية “أنسا” كشفات أن القصة وقعات فمدينة راڤينا ليلة الاحتفالات بالنويل ، والبنت داتها لامبيلونص للصبيطار وحالتها الصحية خطيرة بزاف. و من بعد الأطباء قالو بللي حالتها مستقرة وراها دبا تحت المراقبة الطبية المستمرة، حسب ماجاء فوسائل إعلام محلية. الأب لحد الآن ناكر كلشي ومزال ديال مابانش واش 100 فالمية عطاها الكوكايين متعمد أو أنه غير غلط، لكن تفتحات ضدو قضية ويقدر يدوز فيها على الأقل 6 شهور ديال الحبس نافذة. ومزال لونكيط هي اللي غادي تكشف على تفاصيل هاد الواقعة. 
هزوها فحالة خايبة لليزيرجونس.. راجل عطى لبنتو الصغيرة الكوكايين وشوية تموت